థగ్ లైఫ్

థగ్ లైఫ్ 2025లో విడుదలకానున్న గ్యాంగ్‌స్టర్ యాక్షన్ డ్రామా సినిమా. రాజ్‌కమల్‌ ఇంటర్నేషనల్‌ ఫిలిమ్స్, మద్రాస్‌ టాకీస్‌ బ్యాన‌ర్స్‌పై కమల్ హాసన్, మణిరత్నం, ఆర్. మహేంద్రన్ & శివ అనంత్ నిర్మించిన సినిమాకు మణిరత్నం దర్శకత్వం వహించగా కమల్ హాసన్, సిలంబరసన్, త్రిష కృష్ణన్, అభిరామి, ఐశ్వర్య లక్ష్మి, అశోక్ సెల్వన్, జోజు జార్జ్, నాజర్, అలీ ఫజల్, పంకజ్ త్రిపాఠి, రోహిత్ సరాఫ్ ప్రధాన పాత్రల్లో నటించారు.

థగ్ లైఫ్ సినిమా టీజర్‌ను 2024 నవంబర్ 7న, ట్రైలర్‌ను 2025 మే 17న విడుదల చేసి సినిమాను 2025 జూన్ 5న విడుదల చేయనున్నట్టు నిర్మాతలు ప్రకటించారు.

కమల్ హాసన్, మణిరత్నం కలయికలో 1987లో నాయకన్ తర్వాత 37 ఏళ్ల తరువాత థగ్ లైఫ్ సినిమా వచ్చింది. 

ఈ సినిమా జులై 3 నుండి నెట్‌ఫ్లిక్స్‌ ఓటీటీలో నుండి స్ట్రీమింగ్ ప్రారంభమైంది. 
కథ
రంగరాయ శక్తివేల్‌ (కమల్‌హాసన్‌) ఢిల్లీలో పెద్ద గ్యాంగ్‌స్టర్‌. పోలీసులు అతన్ని పట్టుకునే క్రమంలో జరిగిన కాల్పుల్లో పేపర్‌ బాయ్‌ అమర్‌ (శింబు) తండ్రి (ఎలాంగో కుమారవేల్) మరణిస్తాడు. అమర్‌ని అడ్డు పెట్టుకొనే ఆ కాల్పుల నుంచి బయటపడిన శక్తివేల్‌ (కమల్‌హాసన్‌) అమర్‌ని కన్నబిడ్డలా పెంచుతాడు. కాల్పుల్లో తప్పిపోయిన తన చెల్లిని వెతికి తీసుకొస్తానని మాట  అమర్‌కి ఇస్తాడు. అమర్‌ పెద్దవాడైయ్యాక తన వారసుడు అమరేనంటూ రంగరాయ శక్తివేల్‌ ప్రకటించడంతో గ్యాంగ్‌లోని ఇతర సభ్యులు  శక్తివేల్‌ అన్నయ్య మాణిక్యం (నాజర్) పత్రోస్  (జోజు జార్జ్)  అన్బు రాజ్ (భగవతి పెరుమాళ్) మధ్య మనస్పర్థలు మొదలై, ఈ క్రమంలో అమర్‌ తండ్రి మరణానికి రంగరాయ శక్తివేలే కారకుడని వారు అమర్‌ కు చెప్పడంతో రంగరాయ శక్తివేల్‌పై కోపం పెంచుకుంటాడు. ఆ తర్వాత ఏమైంది? రంగరాయ శక్తివేల్‌ ను అమర్‌ ఏమి చేశాడు ? ఆ తరువాత ఏమి జరిగింది అనేదే మిగతా కథ.

నటీనటులు

 కమల్ హాసన్ 
 సిలంబరసన్ 
 త్రిష కృష్ణన్
 అభిరామి 
 ఐశ్వర్య లక్ష్మి
 అశోక్ సెల్వన్ 
 జోజు జార్జ్
 నాజర్
 పంకజ్ త్రిపాఠి
 సంజనా కృష్ణమూర్తి
 మహేష్ మంజ్రేకర్
 తనికెళ్ళ భరణి
 వడివుక్కరసి
 చిన్ని జయంత్
 వైయాపురి
 ఎలాంగో కుమారవేల్
 భగవతి పెరుమాళ్
 బాబురాజ్
 అలీ ఫజల్
 రోహిత్ సరాఫ్
 అర్జున్ చిదంబరం
 చేతన్
 రాజశ్రీ దేశ్‌పాండే
 వెల్మురుగన్ రవి
 శ్రీకాంత్ మీనన్
 నిత్య శ్రీ
 రిషి కార్తీక్
 సన్యా మల్హోత్రా (అతిధి పాత్ర) "జింగుచా" పాటలో

 పాటలు

మూలాలు

బయటి లింకులు

వర్గం:2025 సినిమాలు